open-index/open-wikipedia-markdown huggingface dataset:
Neutronica

***Neutronica*** er det femtande studioalbumet til den skotske visesongaren Donovan. Det kom ut i Vest-Tyskland i august 1980 og i Frankrike i 1980. 

## Historie
Etter at *[[Donovan av Donovan|Donovan]]* ikkje gjekk inn på salslistene i verken Storbritannia eller USA, gjekk Donovan nok ein gong frå den langvarige produsenten sin Mickie Most. Han reiste mykje i Europa og skaffa merksemd om hungersnaud i verda og protesterte mot spreiing av atomvåpen og våpenutvikling. RCA gav han kontrakt for ein europeisk distribusjonsavtale, som starta med *Neutronica* i 1980. Albumet vart ikkje gjeven ut i USA eller Storbritannia. 

Mange av songane Donovan skreiv for *Neutronica* er direkte knytte til dei politiske syna hans. På denne tida hadde han ein kampanje mot det han såg på som uforholdsmessige store militære utgifter, medan det var hungersnaud mange stader i verda. Donovan spelte òg inn «Mee Mee I Love You», ein song skriven i lag med dottera Astrella Leitch, og to antikrigssongar - den tradisjonelle songen frå krimkrigen, «Heights of Alma» og Eric Bogle sin ballade frå første verdskrigen, «No Man's Land». Arrangementa på *Neutronica* varierer frå synthesizerbaserte rockesongar til akustiske viser. 

## Innhald

## Medverkande
*Donovan - vokal, akustisk gitar
*Ian Berenson - elektrisk gitar
*John Giblin - bass
*Morris Pert - trommer

## Bakgrunnsstoff
* Neutronica - Donovan Unofficial Site
Rising av Donovan

***Rising*** er det tredje konsertalbumet til den skotske visesongaren Donovan. Det kom ut på Permanent Records i 1990. *Rising* fekk tittelen *The Classics Live* i USA, *25 Years in Concert* i Europa og *Atlantis* i Storbritannia. Etter *Rising* har det vore mange nyutgjevingar av songane frå albumet med mange forskjellige titlar. 

*Rising* vart visstnok innspelt sporadisk frå 1982 til 1986 på forskjellige stader i verda. Etter nærare ettersyn har ein kome fram til at albumet er frå ein amerikansk turne i 1971 og frå Cambridge Folk festival i 1981.

## Historie
Sjølv om det ikkje kom ut Donovan-album i Storbritannia og Amerika tidleg i 1980-åra, var konsertane hans framleis populære. Donovan turnerte konstant i denne tida, og spelte mykje i Nord-Amerika og Europa. 

## Innhald

## Medverkande
*Donovan – Gitar, munnspel, vokal
*Paul Horn – Klarinett, fløyte, saksofon
*Peter Mark – Bratsj
*Danny Thompson – Bass

## Kjelder

**Denne artikkelen bygger på «[[:en:Rising (Donovan album)|Rising (Donovan album)]]» frå ,  den 11. mars 2011.*  
 

## Bakgrunnsstoff
* Rising - Donovan Unofficial Site
Sutras

***Sutras*** er det nittande studioalbumet til den skotske visesongaren Donovan. Det kom ut den 14. oktober 1996. Den amerikanske utgåva er utan det siste sporet, «The Garden».

## Historie
På midten av 1990-åra hadde ein gjeven ut platene til Donovan frå 1960-åra på CD, i tillegg til plateboksen **. Desse utgjevingane introdusere òg Donovan for nyare generasjonar, som hjelpte å byggje opp att tilhengjarskaren hans. 

I 1993 tok produsent og grunnleggjar av American Recordings Rick Rubin kontakt med Johnny Cash for å spele inn ei rekkje songar med Cash og enkle arrangement. Cash si *[[American Recordings av Johnny Cash|American Recordings]]* vart ein suksess både kritisk og kommersielt, og signaliserte ein ny start på karrieren hans. Denne suksessen fekk Rick Rubin til å leite etter andre artistar som kunne passe inn i same modell. Medan han var i studio med with Tom Petty, nemnde Rubin at han kunne tenkje seg å arbeide med Donovan. Petty foreslo at han ringte Donovan, noko han gjorde. 

Donovan gjekk med på å la Rick Rubin produsere det neste albumet hans, og gjorde klar over hundre songar for innspelinga. Under innspelingane nytta dei få instrument, mykje likt det Cash gjorde på *American Recordings* med suksess. Rubin insisterte på at Donovan skulle lytte til visene han hadde spelt inn for Pye Records i 1964 og 1965 som inspirasjon. Innspelingane tok til i 1995 og *Sutras* kom ut året etter. 

*Sutras* fekk blanda kritikk då det kom ut og fekk på langt nære slike salstal som Johnny Cash hadde fått. Donovan fekk ikkje lenger langvarige platekontraktar og *Sutras* vart det einaste samarbeidet hans med Rick Rubin, og er i dag ute av opplag i USA. Trass i at det selde dårleg, sikra *Sutras* Donovan ein trygg tilhengjarskare som følgde ein artist som no gav ut nytt material. Internett spelte ei viktig rolle i å samle Donovan-tilhengjarane etter at *Sutras* kom ut. Donovan følgde nøye med på denne utviklinga og brukte dei fem neste åra på å omorganisere verksemda si rundt Internett for å lettare å nå ut til tilhengjarane. 

## Innhald

### Medverkande

## Kjelder

**Denne artikkelen bygger på «[[:en:Sutras (album)|Sutras (album)]]» frå ,  den 11. mars 2011.*  
 

## Bakgrunnsstoff
* Sutras  - Donovan Unofficial Site
Rising Again

***Rising Again*** er ei utvida utgåve av konsertalbumet *[[Rising av Donovan|Rising]]* frå 1990 av den skotske visesongaren Donovan. Det vart gjeve ut i Storbritannia den 22. mai 2001. 

## Historie
Gjennom 1990-åra dukka det opp mange utgåver og forkorta versjonar av konsertalbumet *Rising* frå 1990. Ingen av desse versjonane inneheldt original tittel eller layout, og mange hadde ikkje heller den originale rekkefølgja på songane. Etter over ti år med desse utgjevingane, fekk Pilot Records rettane til songane frå *Rising* i Storbritannia. 

I staden for å berre gje ut *Rising* på ny, la Pilot Records merke til at rettane til Mellow Records-songane òg gav dei fleire konsertopptak som tidlegare ikkje var gjevne ut av Donovan i 1980-åra. Dei gav den nye utgjevinga namnet *Rising Again* og la til elleve songar frå dei same konsertane. 

## Innhald

## Kjelder

**Denne artikkelen bygger på «[[:en:Rising Again|Rising Again]]» frå ,  den 11. mars 2011.*  
 

## Bakgrunnsstoff
* Rising Again - Donovan Unofficial Site
Greatest Hits Live: Vancouver 1986

***Greatest Hits Live – Vancouver 1986*** er det femte konsertalbumet til den skotske visesongaren Donovan. Det kom ut 2. oktober 2001 (Varése Sarabande 302 066 259 2).

## Historie
I 1980-åra spelte Mellow Records inn mange av konsertane til Donovan. Desse innspelingane utgjorde albuma *[[Rising av Donovan|Rising]]* (1990) og *[[Rising Again]]* (tidleg 2001). Seint i 2001 gav  Varèse Sarabande ut nok ei samling av desse innspelingane kalla *Greatest Hits Live – Vancouver 1986*. Som tittelen skildrar så vart desse spora spelte inn i Vancouver i Canada i 1986. Albumet inneheld òg tre songar frå ein konsert i Carnegie Hall i New York City same året. I tillegg la Sarabande til ein demoversjon av ein song frå *[[Neutronica]]* frå 1981, «Only to Be Expected».

Sidan det er spelt inn i same periode, høyrest *Greatest Hits Live – Vancouver 1986* ganske likt ut som både *Rising* og *Rising Again*. Instrumenteringa er sparsam og Donovan fortel dei same historiene kring songane. *Greatest Hits Live – Vancouver 1986* inneheld òg mange av dei same songane som *Rising* og *Rising Again*.

## Innhald

## Kjelder

**Denne artikkelen bygger på «[[:en:Greatest Hits Live: Vancouver 1986|Greatest Hits Live: Vancouver 1986]]» frå ,  den 11. mars 2011.*  
 

## Bakgrunnsstoff
* Greatest Hits Live: Vancouver 1986 - Donovan Unofficial Site
Pied Piper av Donovan

***Pied Piper*** er det 20. studioalbumet til den skotske visesongaren Donovan. Albumet er det tredje albumet med barnemusikk som Donovan gav ut, etter *[[For Little Ones]]*-delen av *[[A Gift from a Flower to a Garden]]* og *[[HMS Donovan]]*. *Pied Piper* vart gjeven ut 19. mars 2002. 

## Historie
Etter at *[[Sutras]]* vart det einaste albumet til Donovan på Rick Rubin-selskapet American Recordings, slutta Donovan å skrive ny musikk. Han fokuserte på å opprette ei nettside og lage sitt eige plateselskap, Donovan Discs. Donovan byrja å skrive ein sjølvbiografi og leite etter studioopptak i arkiva til plateselskapa. 

Samstundes gav Beat Goes On Records ut mange av Donovan sine album i Storbritannia. Mange av desse albuma hadde vore ute av opplag etter at dei først kom ut på vinyl. I kombinasjon med å velje ut sjeldne album klarte Beat Goes On Records å selje dei i USA som importplater. Desse utgjevingane inkluderte barneplatene *For Little Ones* (frå *A Gift from a Flower to a Garden*) og *H.M.S. Donovan*.

Etter desse utgjevingane tok Rhino Records-selskapet Music for Little People kontakt med Donovan for å høyre om han ville lage ei barneplate til. Donovan spelte inn nye songar og nye versjonar av mange av barnesongane sine for albumet *Pied Piper*. Namnet på albumet og tittelsporet kom frå Jacques Demy-filmen *The Pied Piper*, der Donovan hadde spelt Pied Piper. Albumet kom ut i samband med det nye selskapet til Donovan, og vart den første utgjevinga på Donovan Discs.

## Innhald

## Kjelder

**Denne artikkelen bygger på «[[:en:Pied Piper (Donovan album)|Pied Piper (Donovan album)]]» frå ,  den 11. mars 2011.*  
 

## Bakgrunnsstoff
* Pied Piper  - Donovan Unofficial Site
Jaraslaw Ramantsjuk

**Jaraslaw Tsjeslavavitsj Ramantsjuk** () er ein belarusisk politikar og økonom, og nestleiar i Det sameinte borgarpartiet. Han var kandidat ved presidentvalet i Belarus i 2010, og kom på tredjeplass ifølgje dei offisielle valresultata.

Ramantsjuk vart utdanna økonom i Minsk. Frå 1990 til 1997 jobba han som lærar, journalist, direktør og analytikar. 1995-96 jobba han som spesialist for det belarusiske parlamentet sin komité for økonomisk politikk og reformer. Som økonom høyrer han til den liberalistiske såkalla austerrikske skulen. Frå april 2000 har han vore nestleiar i Det sameinte borgarpartiet (*Abjadnanaja hramadzianskaja partyja*), med særskilt ansvar for internasjonale forhold, økonomi og utvikling. Han var kandidat ved parlamentsvalet i 2008 for *Dei sameinte demokratiske kreftene*, men vart ikkje vald inn.

31. mai 2010 vart han utpeika som Det sameinte borgarpartiet sin kandidat ved presidentvalet i Belarus i desember 2010. Ifølgje dei offisielle valresultata kom han på tredje plass med 2,0 % av røystene, men valet vart ikkje rekna som fritt og rettferdig av internasjonale observatørar. Kvelden etter valet vart det opptøyar i sentrum av Minsk i protest mot valresultatet. Ramantsjuk tok avstand frå demonstrasjonane og kritiserte dei andre opposisjonskandidatane for å ha sett menneskeliv i fare. Han fekk hard kritikk for dette frå resten av opposisjonen. Den tidlegare presidenten Stanislav Sjusjkevitsj skulda Ramantsjuk for å ha svike opposisjonen.

## Kjelder
**Denne artikkelen starta med ei omsetjing frå [[:ru:Романчук, Ярослав Чеславович|russisk wikipedia]] 11. mars 2011.*

## Fotnotar
Sixty Four

***Sixty Four*** er det 21. studioalbumet til den skotske visesongaren Donovan. Det består av demoinnspelingar Donovan gjorde i 1964. *Sixty Four* kom ut i USA i februar 2004. 

## Historie
Sommaren 1964 forhandla Donovan om den første platekontrakten sin med Pye Records og spelte inn fleire demosongar. På denne tida var desse demoane meint å sirkulere mellom plateselskapa og ikkje meint for utgjeving. Lydbanda vart sidan arkiverte og var forholdsvis ukjende får publikum. 

Då Donovan sette i gang med å samle inn material til den første samleboksen hans på CD, **, tidleg i 1990-åra, fekk han tilgang til dei originale demoinnspelingane. To av songane vart gjevne ut i boksen, ei innspeling av Tim Hardin sin «London Town» og Buffy Sainte-Marie sin «Co'dine». Resten av lydbanda vart ikkje gjevne ut. 

Etter utgjevinga av *[[Sutras]]* i 1996, fokuserte Donovan på å omorganisere føretaket sitt kring ei eiga nettside og lanserte sitt eige plateselskap, Donovan Discs. Eit lite opplag vart signert av Donovan og seld frå nettsida hans. 

På demoinnspelinane speler den 18 år gamle Donovan gitar og munnspel. Stilen hans minnar om både Woody Guthrie og Bob Dylan, men songane har òg ein annan stil som han utvikla vidare på dei to første albuma sine, *[[What's Bin Did and What's Bin Hid]]* og *[[Fairytale av Donovan|Fairytale]]*.

## Innhald

## Kjelder

**Denne artikkelen bygger på «[[:en:Sixty Four|Sixty Four]]» frå ,  den 11. mars 2011.* 
*** oppgav desse kjeldene:*



## Bakgrunnsstoff
* Sixty Four - Donovan Unofficial Site
One Night in Time

***One Night in Time*** er det attande studioalbumet til den skotske visesongaren Donovan. Det kom ut i Japan i 1993 på kassett. 

## Historie
Etter at albumet *[[Lady of the Stars]]* i 1984 selde dårleg i både USA og Storbritannia, trekte Donovan seg mellombels attende frå å spele inn fleire studioalbum. I 1900 vart albuma til Donovan frå 60-talet gjevne ut på CD for første gong. I 1990 kom konsertalbumet *[[Rising av Donovan|Rising]]* og i 1992 Epic Records-boksen ** som òg førte musikken til Donovan attende i platehyllene. 

Sjølv om det var fornya interesse i musikken til Donovan dei neste få åra, var han i 1993 framleis utan platekontrakt i USA og Storbritannia. Donovan har alltid hatt ein stor tilhengjarskare i Japan, og klarte å få ut *One Night in Time* der i 1993. Albumet kom derimot berre ut på kassett. 

## Innhald

## Kjelder
* Donovan: vokal, akustisk gitar
* Steve Jones: gitar.
* Lawrence Juber: gitar.
* Matthew Seligman: bass
* Jim Keltner: trommer
* Robbie Blunt: slidegitar og korvokal
* Marie Brennan: korvokal
* Astrella Leitch: korvokal

## Kjelder

**Denne artikkelen bygger på «[[:en:One Night in Time|One Night in Time]]» frå ,  den 11. mars 2011.*  
 

## Bakgrunnsstoff
* One Night In Time - Donovan Unofficial Site
Tubruq

**Tubruq** eller **Tobruk** er ein by i austlege Libya ved Middelhavet, om lag 155 kilometer frå grensa til Egypt. Han har ein oljeleidning frå Sarir-feltet og ei petroleumshamn. I tillegg har byen eit avsaltingsanlegg for havvatn og eit varmekraftverk. I 2005 hadde byen eit innbyggjartal på .

Tubruq vart hærteke av Italia i 1911 og nytta som base for hæroperasjonar i sør. Under andre verdskrigen spela byen ei rolla som festning og orlogshamn. Byen vart hærteke av britane i januar 1941, av aksemaktene 21. juni 1942, men kom endå ein gong under britisk kontroll 13. november same året. Byen fekk store skadar, men vart seinare bygt opp att.

## Kjelder
*
Brother Sun, Sister Moon

***Brother Sun, Sister Moon*** er det 22. studioalbumet til den skotske visesongaren Donovan. *Brother Sun, Sister Moon* vart gjeven ut eksklusivt på iTunes Music Store i 2004.

## Historie
Tidleg i 1970-åra gjekk Donovan med på å skrive og spele inn songar for den engelske versjonen av Franco Zeffirelli sin *Brother Sun, Sister Moon* (1972). Fleire av innspelingane til Donovan var med i filmen, men det påfølgjande filmmusikkalbumet hadde ingen. Fråværet av desse songane gjorde at mange Donovan-tilhengjarar kravde ei offisiell utgjeving av songane.

Dononvan prøvde derfor å få rettane til dei originale innspelingane, men dette viste seg å vere særs vanskeleg. Donovan valde derfor å spele inn nye versjonar av dei originale songane og gje dei ut eksklusivt på iTunes Music Store.

For nyinnspelingane valde Donovan å ikkje gjenskape orkesteret og korvokalen på dei originale utgåvene. I staden for spelar han gitar og syng solo, på liknande vis som på *[[Sutras]]*.

## Innhald

## Bakgrunnsstoff
* Brother Sun Sister Moon - Donovan Unofficial Site
Beat Cafe

***Beat Cafe*** er det 23. studioalbumet til den skotske visesongaren Donovan. Det er den første samlinga med nye songar sidan *[[Sutras]]* i 1996. *Beat Cafe* vart gjeven ut den 24. august 2004. Dei 1000 første CD-utgåvene var signerte og nummerert for hand. 

## Historie
Etter å ha lansert nettsida og gjeve ut tre utgjevingar på to år, gjekk Donovan i studio med eit nytt band, i lag med dei gamle venene Danny Thompson på bass og Jim Keltner på trommer. Innspelingane, produserte av John Chelew, blanda rock and roll med beatnik. I tillegg til å vere produsent, spelte Chelew klaverinstrument på mange av songane. 

Mange av songane var nye songar, men Donovan henta òg fram nokre eldre songar. Av desse finn ein «Poorman's Sunshine», opphavleg kalla «Poor Man's Sunshine (Nativity)» og «Lord of the Universe». Begge spelt inn under *[[Barabajagal]]*-innspelinga. «Lover O Lover» vart opphavleg gjeven ut på *[[Love Is Only Feeling]]* i 1983.

## Innhald

## Medverkande
* Donovan: akustisk gitar og vokal
* Danny Thompson: akustisk og kontrabass
* Jim Keltner: trommer
* John Chelew: klaverinstrument

## Bakgrunnsstoff
* Beat Cafe - Donovan Unofficial Site
Bayda

**Bayda** (arabisk *Zawiyat al-Bayda*) er ein by i det nordaustlege av Libya. Han ligg 32 kilometer frå middelhavskysten og hadde i 2010 eit innbyggjartal på om lag . Byen er eit administrativt senter.

Byen vart grunnlagd på slutten av 1950-åra, og var i ein kort periode i 1964 den administrative hovudstaden i Libya. Han har eit islamsk universitet og ligg i nærleiken av ruinane til den antikke byen Kyrene.

## Kjelder
*
Darnah

**Darnah** eller **Derna** er ein by i Kyrenaika i Libya ved Middelhavet. Han ligg 275 kilometer nordaust for Benghazi og hadde i 1984  innbyggjarar. Byen har handel med sitrusfrukter, bananar og oliven og noko lettindustri. I byen er det ein marinebase.

Medan aksjonen til USA mot «røvarstatane» heldt på, vart Darnah teken av amerikanarane i 1805. Det var italienske styrkar i byen i perioden 1911-1912, og han var ein del av Italia frå 1939. Byen fekk store skadar under andre verdskrigen og vart hærteken av britane i 1942.

## Bakgrunnsstoff

## Kjelder
*
Andrej Sannikaw

**Andrej Aljehavitsj Sannikaw**, belarusisk **Андрэй Алегавіч Саннікаў**, russisk *Andrej Olegovitsj Sannikov* () er ein belarusisk politikar og samfunnsaktivist. Han var kandidat ved presidentvalet i Belarus i 2010, og kom på 2. plass ifølgje dei offisielle resultata. Frå 2012 har han budd i eksil i London.

Sannikaw vart utdanna ved fakultetet for omsetjing ved Statsinstituttet for framandspråk i Minsk, der han var ferdig i 1977. Han jobba på V.I. Kozlov elektrotekniske fabrikk i Minsk, og deretter i Pakistan og Egypt for oljeselskap og under bygging av ein aluminiumsfabrikk. I 1980-81 jobba han for Foreininga for internasjonalt vennskap. Frå 1982 til 1987 var han i New York ved FN-hovudkvarteret, og i 1989 fullførte han ei utdanning ved diplomatakadameiet til Sovjetunionens utanriksdepartement i Moskva.

Etter oppløysinga av Sovjetunionen, då Belarus vart sjølvstendig, jobba Sannikaw 1993 til 1995 i den belarusiske ambassaden i Sveits, før han vart viseutanriksminister i Belarus i 1995, tidleg i regjeringstida til den autoritære presidenten Aljaksandr Lukasjenka. Han gjekk av i 1996 i samband med ei folkerøysting som gav meir makt til presidenten. Etter dette har han vor i opposisjon til presidenten og har vore med på å organisera protestaksjonar ved fleire høve, til dømes etter dei forfalska parlaments- og presidentvala i 2001, 2004, 2006 og 2008. Frå 1998 til 2002 var han rektor for *Folkeuniversitetet*, eit uformelt utdannings- og folkeopplysningsprosjekt.

I 2008 var Sannikaw ein av initiativtakarane til kampanjen *Europeisk Belarus*, som går inn for at Belarus skal bli medlem av Den europeiske unionen. 18. november 2010 registrerte han seg offisielt som presidentkandidat ved valet i Belarus 19. desember 2010. Etter dei offisielle valresultata kom han på andre plass, med 2,4 % av røystene, men valet vart ikkje rekna som fritt og rettferdig av internasjonale observatørar. På kvelden den 19. eller natta den 20. desember vart han arrestert saman med kona, Iryna Khalip, i samband med at opposisjonen sin demonstrasjon mot valresultatet vart slått ned av opprørspolitiet. Ifølgje menneskerettsorganisasjonen Amnesty International vart han alvorleg skadd under arrestasjonen. 11. januar 2011 vart han adoptert som samvitsfange av Amnesty International. I mai 2011 vart Sannikaw dømd til fem års fengsel for å ha "organisert masseuro". USA og Europaparlamentet fordømde denne dommen.

Sannikaw vart lauslaten frå fengsel i april 2012. Seinare same året flykta han til Storbritannia og fekk politisk asyl der. I november 2012 budde han i London.

Sannikaw er gift med den framståande journalisten Iryna Khalip, og har to søner. I tillegg til belarusisk snakkar han også russisk, engelsk og fransk. I 2005 vart han tildelt den austerrikske Bruno Kreisky-prisen for engasjementet sitt for menneskerettane.

## Fotnotar

::*Denne artikkelen begynte med ei omsetjing frå [[:ru:Санников, Андрей Олегович|russisk wikipedia]] 11. mars 2011.*
Ryhor Kastusiow

**Ryhor Andrejevitsj Kastusiow** () er ein belarusisk politikar og nestleiar i BNF-partiet. Han var kandidat ved presidentvalet i Belarus i 2010.

Kastusiow vart fødd i Tsiakhtsin i Mahiljaw-provinsen. Han engasjerte seg i politikken under dei politiske omveltningane i Sovjetunionen og Belarus frå 1989 av. Han melde seg inn i Den belarusiske folkefronten (BNF), som i 2005 offisielt endra namn til BNF-partiet. Han vart nestleiar i partiet i 2009. Han var kandidat ved parlamentsval i Belarus i 2004 og 2008 utan å bli vald inn. Ved presidentvalet i 2006 støtta han den demokratiske opposisjonen sin felles kandidat, Aljaksandr Milinkjevitsj. Ved presidentvalet 19. desember 2010 var han sjølv BNF-partiet sin kandidat. Ifølgje dei offisielle valresultata kom han på fjerde plass i valet, med 2,0 % av røystene. Valet vart ikkje rekna som fritt og rettferdig av internasjonale observatørar. Kastusiow vart arrestert etter demonstrasjonar mot måten valet vart arrangert på same kvelden, men vart sleppt fri allereie dagen etter. Han var den einaste kandidaten som leverte inn ein klage på valet til den sentrale valkomiteen innanfor fristen på tre dagar etter valet. Dei fleste av dei andre opposisjonskandidatane sat i denne tida fengsla.

Ved presidentvalet i 2015 støtta han kandidaturet til Tatstsiana Karatkjevitsj, kandidaten til BNF-partiet. I 2017 vart han vald til leiar i dette partiet.

## Kjelder
Nintendo 3DS

er ein handhalden spelkonsoll produsert av Nintendo. Masinen kan gje ein 3D-effekt frå den øvste skjermen med hjelp av autostereoskopi, dette utan at ein treng spesialbriller. Nintendo 3DS er kompatibel med programvare frå Nintendo DS-serien, inkludert Nintendo DSi-programvare. Konsollen vart annonsert mars 2010 og offisielt avduka under E3-messa i juni same året. Nintendo 3DS er etterfylgjaren til Nintendo DS-serien av handhaldne spelkonsollar.

Konsollen vart lansert 26. februar 2011 i Japan, 25. mars 2011 i Europa og 27. mars 2011 i Nord-Amerika. Nintendo annonserte 28. juli 2011 at dei ville redusera prisen på Nintendo 3DS. Priskuttet tredde i kraft 12. august 2011, og dei som hadde kjøpt konsollen til den opphavlege prisen fekk 10 gratis Nintendo Entertainment System-spel og 10 gratis Game Boy Advance-spel gjennom tenesta Nintendo eShop.

Nintendo har den 30. juni 2012 selt 19 millionar 3DS-konsollar. Av dette 6,76 millionar i Japan og 6,41 millionar i Nord-Amerika. Ein ny versjon av konsollen, kalla Nintendo 3DS XL, vart annonsert 21. juni 2012. Denne har 90 % større skjermar enn den originale versjonen.

## Kjelder

**Denne artikkelen bygger på «[[:en:Nintendo 3DS|Nintendo 3DS]]» frå ,  den 11. mars 2011.* 
*** oppgav desse kjeldene:*

## Bakgrunnsstoff
* Offisiell europeisk nettstad for Nintendo 3DS
* Offisiell japansk nettstad for Nintendo 3DS
Trekkvogn

**Trekkvogn** er ofte ein stutt lastebil som vert nytta til å trekkja ein semitrailer eller svanehalshengar, men omgrepet vert òg nytta om ein lastebil som trekkjer ei påhengsvogn eller slepvogn, om ein person- eller varebil som trekkjer tilhengar, campingvogn, eller liknande. 

## Trekkvogn for semitrailer og svanehalshengar
Trekkvogner for semitrailer og svanehalshengar er utstyrte med ei svingskive som semitraileren kviler på. Semitraileren har ein koplingsbolt som vert låst i svingskiva på trekkvogna. Trekkvogna og semitraileren kan slik røra seg relativt fritt i høve til kvarandre. Koplingsbolten og svingskiva tek òg opp horisontale krefter. 

Trekkvogna kan ha enkel drivaksel, boggi eller boggi pluss løpeaksling. På det europeiske kontinentet er det vanleg med enkel drivaksling, men i Noreg er det ein føremon med boggi. Grunnen til dette er at ein da kan ha meir av vekta på vogntoget over på bilen. Dette gjev betre framkomlegheit på glatt føre ved at marktrykket på drivhjula kan aukast ved å lyfta den bakre akslingen. Nokre trekkvogner er utstyrte med boggi med tandemdrift, som òg aukar framkomlegheita. På grunn av den korte akselavstanden er trekkvogner med boggi rolegare og meir behagelege å køyra på ujamnt underlag enn vogner med enkel drivaksel.
Moderne trekkvogner har som oftast luftfjøring. I tillegg til å betre fjøringseigenskapane på trekkvogna gjer luftfjøringa at trekkvogna lett kan senkast og hevast ved til- og fråkopling av semitraileren.

## Ballasttrekkvogn
:*Hovudartikkel: [[Ballasttrekkvogn]]*

Ei ballasttrekkvogn er ei trekkvogn som ikkje ber nyttelast, men vert lasta ned med ballast for å auka markgrepet, slik at trekk- og bremsekrafta aukar. Ballasttrekkvogner vert nytta for å trekkja, eller skuva, spesialhengarar for tung spesialtraksport. For særleg tunge transportoppdrag vert det nytta fleire balasttrekkvogner, der nokre trekkjer og andre skuvar lasta.

## Galleri

Fil:Scamell 1 db.jpg|Gamal Scammell-trekkvogn med berre eit framhjul, med semitrailer.
Fil:Mighty Antar Trekker 2.jpg|Thornycroft Antar trekkvogn, med svanehalshengar, i Nederland i 1953. 
Fil:Kenworth Tractor Trailer Dump Truck.jpg|Kenworth trekkvogn, med semitrailer. 
Fil:Belarus-Volot Transporting T-72-1.jpg|Volot trekkvogn, med svanehalshengar.
Fresh Cream

***Fresh Cream*** er debutalbumet til det britiske rockebandet Cream. Albumet kom ut i Storbritannia den 9. desember 1966, som den første utgjevinga på Reaction Records, som var eigd av produsenten Robert Stigwood. Den britiske utgåva kom ut i både mono og stereo, samstundes med singelen «I Feel Free».

Albumet kom ut i ei litt anna form i januar 1967 på Atco Records i USA. Albumet nådde sjetteplassen på UK Albums Chart og 39. plassen på den amerikanske Billboard 200-lista.

Monoversjonane vart sletta ikkje lenge etter albumet kom ut og i mange år varr det berre stereoinnspelinga som fanst. Den britiske monoversjonen kom ut på CD for første gongen i Japan på  Universal Music seint i 2013 som ein del av ei luksusutgåve med SHM-CD og SHM-SACD. I januar 2017 kom albumet ut på ny igjen, på Polydor, i ein boks med fire CD-plater, med både mono- og stereoversjonane av den britiske og amerikanske utgåva av albumet, med singlar og B-sider.ruar 2017|via=Google Books}}

I 2003 vart albumet rangert på 101. plass på lista til *[[Rolling Stone]]* over dei 500 største albuma gjennom tidene. 

## Innhald
### Britisk utgåve
*All solovokal av Jack Bruce, bortsett frå der anna er nemnd.*

### Amerikansk utgåve

### Svensk utgåve
Det var òg ei 12 spor lang utgåve av albumet i Sverige, som var lik den britiske, men med songane «The Coffee Song» og «Wrapping Paper» i tillegg.

## Medverkande
*Eric Clapton - gitar, vokal
*Jack Bruce - vokal, bass, munnspel, piano, cello
*Ginger Baker - trommer, perkusjon, vokal

;Teknisk
*Robert Stigwood – produsent
*John Timperley – lydteknikar

## Salstrofé

## Kjelder

**Denne artikkelen bygger på «[[:en:Fresh Cream|Fresh Cream]]» frå ,  den 12. mars 2011.* 
*** oppgav desse kjeldene:*


## Bakgrunnsstoff
* Tekstane til ''Fresh Cream''
*The making of Fresh Cream - frå the Official Ginger Baker Archive
Svanehalshengar

**Svanehalshengar**, eller **brunnhengar**, er ein lågbygd semitrailer som vert nytta for transport av anleggsmaskinar og anna godt med stor masse og/eller store dimensjonar. At hengaren er lågbygd gjer han lettare å lasta og lossa. Dessutan vert tyngdepunktet lågare, noko som gjev betre stabilitet. Ein annan føremon er at totalhøgda vert mindre, slik at undergangar, bruer og tunnelar skapar mindre problem. 

Svanehalshengarar finst i mange utgåver og storleikar, tilpassa ulike oppgåver. Hjula har ofte liten diameter for at høgda skal verta så lita som mogeleg. For å få stor nok lasteevne er dei ofte utstyrte med mange akslingar. Mange svanehalshengarar er så store at det er naudsynt med spesialløyve for kvart enkelt transportoppdrag. På store svanehalshengarar er det vanleg at fleire av hjulgangane er styrte (tvangsstyring) for at det skal vera lettare å koma rundt krappe svingar, rundkøyringar og andre hindringar.  

## Galleri

Fil:Fuso Super Great 001.JPG|Transport av gravemaskin på svanehalhengar, med Mitsusbishi trekkvogn.
Fil:Slt Elefant.jpg|Lasting av pansra køyretøy på svanehalshengar i Theranda i Kossovo, med Faun SLT 50-3 Elefant trekkvogn.
Fil:Scammell-28Au8-6700.jpg|Transport av stridsvogn på svanehalshengar, med Scammell Contractor trekkvogn.
Fil:Belarus-Volot Transporting BMP-2-1.jpg|Transport av stridsvogn på svanehalshengar, med Volat MZKT-742952 trekkvogn.
Fil:Mighty Antar Trekker 1.jpg|Thornycroft trekkvogn med DAF svanehalshengar i Nederland.
I Feel Free

«**I Feel Free**» er ein song av den britiske supergruppa Cream. Songteksten var skriven av Pete Brown, medan musikken er komponert av Jack Bruce. Det var den første songen på den amerikanske utgåva av debutalbumet *[[Fresh Cream]]* (1966), og vart den andre hitten til bandet, etter den overraskande utgjevinga av «Wrapping Paper». Som alle songane på det første amerikanske albumet til Cream, var songen produsert av Robert Stigwood.

«I Feel Free» var ein viktig song for bandet. Songen inneheld ein av dei kortare gitarsoloane til Eric Clapton, og vart ein av dei første songane som synte kva bandet var i stand til. Sjølv om det meste av repertoaret til Cream var bluesrock, var denne songen ein streit rocke song med psykedeliske aspekt.

## Bakgrunn
«I Feel Free» vart spelt inn i september 1966 i Ryemuse Studios. Songen vart spelt inn på ein Ampex bandopptakar av Robert Stigwood og John Timperley. Songen vart ikkje gjeven ut på den britiske utgåva av *[[Fresh Cream]]*, etter forslag frå Robert Stigwood, og vart i staden berre gjeven ut som singel der.

«I Feel Free» gjekk først inn på den britiske singellista den 17. desember 1966 på ein 50. plass, og nådde 11. plass den 28. januar 1967. Totalt låg singelen 12 veker på lista.

## Andre versjonar
### Belinda Carlisle
Songen vart spelt inn av Belinda Carlisle i 1987 for det andre albumet hennar, *[[Heaven on Earth av Belinda Carlisle|Heaven on Earth]],* produsert av Rick Nowels. Det var den fjerde singelen frå albumet og vart berre gjeven ut i USA. Songen nådde 88. plass på den amerikanske singellista. Ein lengre versjon av songen vart nytta i filmen *[[License to Drive]]* frå 1988.

### Jack Bruce
I 1986 gav Jack Bruce ein soloversjon av songen som vart nytta i ein reklamefilm for Renault 21. Det vart den einaste hitten hans i Storbritannia då singelen så vidt gjekk inn på lista med ein 95. plass.

### David Bowie
David Bowie spelte songen under den tidlege delen av Ziggy Stardust-turneen i 1972. Bowie hadde planar om å spele inn songen for *[[Pin Ups]]*, og eit nytt forsøk vart gjort under innspelinga til *[[Scary Monsters (and Supercreeps)]]* i 1980. Han spelte omsider inn songen og gav han ut på plate i 1992 for *[[Black Tie White Noise]]*. Denne versjonen hadde med Mick Ronson på gitar, for første gong på ei Bowie-innspeling sidan 1973. Ronson var på den tida dødssjuk med kreft, og døydde kort tid etter. Bowie laga ein liten musikkvideo for songen i 1993. 
Eit konsertopptak av songen, frå 6. mai 1972 i Kingston Polytechnic i London, vart gjeven ut på det halvvegs offisielle albumet *[[RarestOneBowie]]* i 1994.

### Andre versjonar
The Amboy Dukes, bandet til gitarist Ted Nugent seint i 1960-åra og tidleg i 1970-åra, spelte songen på debutalbumet sitt.

Andre som har spelt songen er Johnny Maestro & The Brooklyn Bridge, Mark King frå Level 42, Marcella Detroit, Foo Fighters og Gregorian.

## Kjelder

**Denne artikkelen bygger på «[[:en:I Feel Free|I Feel Free]]» frå ,  den 12. mars 2011.* 
*** oppgav desse kjeldene:*
Coop Prix

**Coop Prix** er ei norsk lågpriskjede for daglegvarer som er eigd og driven av Coop Norge. Kjeda vart starta i 1990 under namnet Prix. Butikkjeda marknadsfører seg med formuleringa «Faste Gule Prisar». Butikkjeda har til saman 306 butikkar spreitt over heile landet.
Daglegvarekjeda Obs

**Obs** er ei norsk hypermarknadkjede som er eigd og driven av Coop Norge. Kjeda har slagordet «Penger spart...»
I 2022 var det 31 Obs-butikkar i Noreg.

## Historie
Den fyrste stormarknaden opna på Lade i Trondheim i 1968 under namnet DOMUS Stormarked. Butikken var ei ny oppleving for kundane, med eit areal 5600 kvadratmeter og 100 meter med kjøle- og frysediskar. 

I 1975 blei DOMUS Stormarked omprofilert til Obs! Stormarked (COOP). I 2001 blei Obs! Stormarked omprofilert til Coop obs! og i 2006 omprofilert til Coop obs! Hypermarked. 

Coop ShopExpress blei fyrst lansert på Coop Mega Kleppe i 1997. Systemet er også brukt i Sverige på Coop Forum og Stora Coop. I 2001 blei Coop ShopExpress lansert, ei teneste som gjer det mogleg for Coop-medlemmer å skanna varene sjølv for deretter å betala i ein eigen sjølvbetent kasse.

I 2016 bytta kjeda namn frå Coop obs! Hypermarked tilbake til Obs. Den tilknytte byggevarekjeda endra namn frå Coop obs! bygg tilbake til Obs BYGG, Coop obs! elektro til Obs Elektro og Coop obs! sport til Obs Sport.

### Logo-utvikling

Fil:Domus stormarked.png|DOMUS Stormarked 1968–1975
Fil:Obs stormarked.jpg|Obs! Stormarked 1975–2001
Fil:Coop obs.png|Coop obs! 2001–2006
Fil:Coop obs hypermarked.jpg|Coop obs! Hypermarked 2006–2016


## Kjelder

**Denne artikkelen bygger på «[[:nb:Obs (Coop)|Obs (Coop)]]» frå ,  den 1. mai 2022.*  

## Bakgrunnsstoff
*
Coop Marked

**Coop Marked** er ei norsk nærbutikkjede som er eigd av Coop. Kjeda har kring 330 butikkar over heile Noreg. Coop Marked var opphavleg ei landhandlarbasert kjede, og vareutvalet varierer med kundegrunnlaget. 

## Kjelder
Coop Byggmix

**Coop Byggmix** er ei norsk byggjevarekjede som er eigd og driven Coop Norge. Kjeda har omkring 100 byggvarehus over heile Noreg. Coop Byggmix er leidd av kjededisponent Josef Gimsøy. 

Coop Byggmix-kjeda består både av sølvstendige byggevarehus, og av byggevareavdelingar i daglegvarebutikkar eller kjøpesenter. Kjeda fører varer innanfor kategoriane bygg, hus, heim og hage. Siden butikkane har ulik størrelse, varierer også sortimentet noko frå butikk til butikk.

## Bakgrunnsstoff
* Offisiell nettstad
Ghadamis

**Ghadamis** eller **Ghadames** er ein oase og by i nordvestlege Libya. Han ligg 380 moh. og ved grensa til Tunisia og Algerie. Byen var eit viktig karavanesentrum og har daddeldyrking. Gamlebyen er på lista til UNESCO over verdsarv.

Byen heitte tidlegare Cydanus og vart i år 19 fvt. teken av romarane. I 696 tok arabarane byen, og på 1500-talet kom han inn under Tripoli. Han vart okkupert av Italia i 1924.

## Bakgrunnsstoff

## Kjelder
*
Wrapping Paper

«**Wrapping Paper**» er ein song med musikk av Jack Bruce og tekst av Pete Brown, framført av Cream og opphavleg gjeven ut som singel i 1966. Singelen vart seinare gjeven ut på *[[The Very Best of Cream]]*. Songen har ein ganske særeigen stil, ein langsam jazz-song i stor kontrast til den harde blues bandet elles spelte på denne tida med songar som «N.S.U.» og popstilen på «I Feel Free». Singelen nådde 34. plass på den britiske singellista.

Ginger Baker har hevda at han og Eric Clapton mislikte songen og at Bruce og Brown «gjekk bak ryggen på dei» for å få han gjeven ut på singel. Kor sant dette er, er vanskeleg å stadfeste. I eit intevju kalla Baker songen «den største drittsongen eg har høyrt nokon gong»"

## Tekst
Teksten til «Wrapping Paper» omhandlar ein mann som har tapt kjærleiken sin og stadig oppdagar at han ser på bilete av seg sjølv og kjærleiken og ønskjer å dra attende til «huset ved breidda». Teksten har likskap til songar som «Dreaming» og «The Coffee Song».

## Medverkande
*Jack Bruce - Solovokal, bassgitar, piano, cello
*Eric Clapton - Korvokal, gitar
*Ginger Baker - Trommer, perkusjon

## Kjelder

**Denne artikkelen bygger på «[[:en:Wrapping Paper|Wrapping Paper]]» frå ,  den 12. mars 2011.* 
*** oppgav desse kjeldene:*
Coop Extra

**Coop Extra** er ei av butikkjedene som høyrer til Coop, ei supermarknadkjede som er eigd av forbrukarane. Kjeda er Coop si fyrste felles nordiske kjede. Den fyrste butikken vart opna 15. september 2006 i Halden.

Den 19. juni 2008 vart kjeda som den fyrste i Noreg svanemerka.

## Kjelder
Coop Mega

**Coop Mega** er ei av butikkjedene åtte av Coop Norge, ei supermarknadkjede som igjen er ått av forbrukarane. Noregs fyrste «Mega»-butikk opna i Kopervik i 1987. Mega er dei største supermarknadbutikkane til Coop-kjeda, med eit stort utval innan blant anna ferskvarer som fisk og kjøtt. Slagordet til kjeda er «God middag».
From Four Until Late

**«From Four Until Late»** er ein song innspelt av bluesartisten Robert Johnson i 1937. Han vart spelt inn av bandet Cream på albumet *[[Fresh Cream]]* i 1966.

Andre artistar som har spelt inn songen er mellom andre Splinter Group.  

## Kjelder

**Denne artikkelen bygger på «[[:en:From Four Until Late|From Four Until Late]]» frå ,  den 12. mars 2011.*  
 

## Bakgrunnsstoff
* Diskografi
I'm So Glad

«**I'm So Glad**» er ein song opphavleg spelt inn av Skip James tidleg i 1930-åra. Songen er basert på ein song frå 1927 av Art Sizemore og George A. Little kalla «So Tired». Han vart sidan spelt inn av Cream på debutalbumet deira *[[Fresh Cream]]*, og seinare eit konsertopptak på det siste albumet deira *[[Goodbye av Cream|Goodbye]]*.
 
## Deep Purple-utgåva
«I'm So Glad» vart òg spelt inn av Deep Purple i 1968 for debutalbumet deira *[[Shades of Deep Purple]]*. Sjølve Skip James-songen startar etter ein medley av utdrag frå instrumentale arrangement av Rimskij-Korsakov sin klassiske Scheherezade. Denne medleyen er kalla «Preludium: Happiness» og strekkjer songen ut til over sju minutt.

Bandet valde å spele inn songen etter at vokalist Rod Evans og trommeslagar Ian Paice hadde anbefalt han. Evans og Paice hadde tidelgare spelt i eit anna band i lag, The Maze. The Maze hadde òg spelt «I'm So Glad»,, som både Evans og Paice meinte hadde potensiale som ein Deep Purple-song.

Deep Purple støtta Cream på avskjedsturneen deira i oktober 1968 der Cream gjorde opptak av *Goodbye*-versjonen. Deep Purple spelte inn konsertalbumet sitt *[[Inglewood - Live in California]]* same kveld. Dette er det einaste konsertopptaket av den første besetninga til Deep Purple. Albumet vart lagt på hylla av selskapet i 1968, men vart til slutt gjeven ut i 2002, etter 34 år.

## Kjelder

**Denne artikkelen bygger på «[[:en:I&#39;m So Glad|I&#39;m So Glad]]» frå ,  den 12. mars 2011.*
Jordskjelvet i Sendai 11. mars 2011

**Jordskjelvet i Sendai** var eit jordskjelv i Japan den 11. mars 2011 130 kilometer aust for byen Sendai på den nordaustre kysten av Japan mot Stillehavet. Skjelvet målte 8,9 på Richterskalaen, og var det kraftigaste skjelvet i japansk historie, og det femte største registrerte skjelvet i heile verda nokon gong. Jordskjelvet utløyste ein tsunami som resulterte i store øydeleggingar ved kysten av Japan. Etter det store skjelvet kom det òg eit etterskjelv på 6,6 på Richterskalaen.

Tsunamien førte til store tap av menneskeliv og eigedom. Eit atomkraftverk i Fukushima på kysten av Japan vart òg ramma av tsunamien. På natta etter norsk tid, skjedde det ein eksplosjon i kraftverket. Ein liten tsunami trefte òg California i USA, men ingen vart bekrefta drepne. Mykje av grunnen til dette var at den amerikanske regjeringa hadde evakuert mange menneske frå dei råka områda.
Strange Brew

**«Strange Brew»** er ein song frå 1967 av den britiske supergruppa Cream. Han kom ut seint i mai det året som den første singelen frå albumet *[[Disraeli Gears]]*. Songen hadde Eric Clapton på solovokal i staden for Jack Bruce, som vanlegvis song i bandet. Singelen nådde 17. plass i Storbritannia i juni same året. Den britiske singelen var den siste Cream-singelen som vart gjeven ut på Reaction Records.

## Bakgrunn
Etter *Murray "the K" Show* spelte Cream inn ein song kalla «Lawdy Mama» med Ahmet Ertegün ved Atlantic Studios i New York. Då Cream arbeidde med innspelinga av *[[Disraeli Gears]]* tok produsenten Felix Pappalardi lydbandet med «Lawdy Mama» og med hjelp frå kona hans Gail Collins omgjorde han songen til «Strange Brew», som i følgje Eric Clapton «skapte ein popsong utan å heilt øydeleggje det originale groovet.»

Singelen gjekk inn på den britiske singellista den 10. juli 1967 på ein 43. plass og nådde 17. plass den 15. juli. Songen låg ni veker på lista.

## Medverkande
*Eric Clapton - solovokal, sologitar, rytmegitar
*Jack Bruce - bassgitar
*Ginger Baker - trommer

## Kjelder

**Denne artikkelen bygger på «[[:en:Strange Brew (song)|Strange Brew (song)]]» frå ,  den 12. mars 2011.* 
*** oppgav desse kjeldene:*
Dolly

**Dolly** er ein stutt tilhengar med svingskive som vert dregen av ein lastebil, slik at han kan trekkja ein semitrailer. Ein dolly har som oftast boggi for å auka tillate akseltrykk. Dolly vert som oftast nytta som ein del i eit modulvogntog. I Noreg vert dolly rekna som eige køyretøy og må ha lys og registreringsnummer, på lik linje med andre tilhengarar. 
 

I Sverige og Finland er bruk av dolly vanleg, medan det i Danmark og Noreg er førebels er lite utbreidd. Dolly kan òg nyttast for å flytta semitrailerar på terminalar, når ein ikkje har ei trekkvogn med svingskive til rådvelde.
Wheels of Fire

***Wheels of Fire*** er namnet på eit dobbeltalbum innspelt av Cream. Utgjevinga vart ein stor suksess og nådde 3. plass i Storbritannia og gjekk heilt til topps i USA, og vart det første dobbeltalbumet i verda som selde til platinaplate.

Albumet vart òg gjeven ut som ***Wheels of Fire (In the Studio)*** og ***Wheels of Fire (Live at the Fillmore)*** som to single album, gjevne ut i lag, med liknande plateomslag. I 2003 vart albumet rangert på 203. plass på lista til *[[Rolling Stone]]* over dei 500 største albuma gjennom tidene.

## Bakgrunn
Etter at *[[Disraeli Gears]]* kom ut i november 1967, planla Polydor Records og Atco Records, at det tredjealbumet til Cream skulle verte eit dobbeltalbum, der Atco Records-produsenten Felix Pappalardi og gruppa ønskte å ha med fleire konsertopptak.

### Innspeling
Bandet og Pappalardi hadde i juli og august 1967, spelt inn songar i studio i IBC Studios i London, og i Atlantic Studios i New York City i september og oktober same året. Fleire songar vart spelte inn i studio i Atlantic Studios i januar og februar 1968, under ein pause i turneen deira. Månaden etter, tinga Pappalardi eit mobilt platestudio i Los Angeles til the Fillmore og Winterland Ballroom i San Francisco. Ein tok opp seks konsertar i San Francisco, og songar som ikkje kom med på *Wheels of Fire* kom seinare ut på *[[Goodbye av Cream|Goodbye]]*, *[[Live Cream]]* og *[[Live Cream Volume II]]*.

Innspelingane av *Wheels of Fire* var ein av dei første gongane ein nytta åttespors bandopptakarar på ei tid då firesporsopptakarar var standard. Lydteknikarar på plate ein var Tom Dowd og Adrian Barber, medan konsertopptaka vart fanga til band av Bill Halverson. 

### Songar
Trommeslagaren Ginger Baker var med på å skrive tre av songane for albumet med pianist Mike Taylor. Bassist Jack Bruce skreiv fire songar med diktaren Pete Brown. Gitarist Eric Clapton medverka til albumet med å velje ut coversongane. 

## Innhald
### Disk 1: ''In the Studio''

### Disk to: ''Live at the Fillmore''

## Medverkande
*Jack Bruce – vokal, solovokal, bass, cello, munnspel, calliope, akustisk gitar, blokkfløyte
*Eric Clapton – gitar, vokal
*Ginger Baker – Trommer, perkusjon, bjøller, klokkespel, pauke, vokal på «As You Said», stemme på «Pressed Rat and Warthog»
*Felix Pappalardi – bratsj, bjøller, orgel, trompet, tonette

## Salslister og salstrofé

### Vekeslister

### Salstrofé

## Kjelder

**Denne artikkelen bygger på «[[:en:Wheels of Fire|Wheels of Fire]]» frå ,  den 12. mars 2011.* 
*** oppgav desse kjeldene:* 

## Bakgrunnsstoff
*The making of Wheels of Fire - from the Official Ginger Baker Archive 
*Double and single album releases
White Room

«**White Room**» er ein song med tekst av Pete Brown og musikk av Jack Bruce. Songen vart spelt inn av Cream og henta som singel frå albumet *[[Wheels of Fire]]* i 1968.

## Komposisjon
Etter at bassist Jack Bruce skreiv gitarparten, skreiv tekstforfattaren Pete Brown ein tekst med fargerike fire fire-stavingar lange uttrykk, laust basert på bilete av ein som ventar på ein engelsk jernbanestasjon påverka av dopet han har teke. «White Room» er kjend for den uvanlege 5/4-takten i introduksjonen og mellomspelet, triolane spelt på tam-tamane av Ginger Baker og den tornande basstrommene. «White Room» er òg kjend som det beste dømet på gitarist Eric Clapton sin bruk av Vox Clyde McCoy Picture Wah i mellomspelet og den lengre soloen.

## Medverkande
**Cream**
*Jack Bruce - Bassgitar, vokal
*Eric Clapton - Gitarar
*Ginger Baker - Trommer, pauke

**I tillegg**
*Felix Pappalardi - Bratsj

## Ettermæle
I lag med «Sunshine of Your Love» og «Crossroads», er «White Room» ein av dei mest kjende songane til Cream, og nådde sjetteplass i USA i 1968 og 28. plass i Storbritannia i 1969.

«White Room» vart plassert på 367. plass på lista til Rolling Stone over dei 500 største songane gjennom tidene.

## Andre versjonar
Songen er spelt av mange andre artistar

* Jeff Healey, på Classic Rock Magazine's *Guitarmageddon Vol. 2* samleplate, nummer 136
* Waylon Jennings
* Robert M. K. Hinz/Julia Degenhardt
* Joel Grey
* Frank Gambale (i jazz-fusion-stil)
* Rudy Trevisi (i discostil i 1979)
* Iron Butterfly
* Flower Travellin' Band 
* Pat Travers 
* Ringo Starr and His All-Starr Band (med Jack Bruce, og to eller tre trommeslagarar i lag samstundes)
* Helloween
* Demons & Wizards
*  Ring of Fire
* Iced Earth
* Jimmy Barnes
* The Bobs
* The Guess Who
* The Vines
* The Stranglers
* Hugh Cornwell og Robert Williams 
* Vassar Clements 
* BBM
* Songen vart spelt av Eric Clapton i Philadelphia under Live Aid-konserten i 1985 med Phil Collins på trommer
* Eric Clapton har sidan spelt songen live på 24 Nights.
* Sheryl Crow spelte songen med Clapton på Central Park-konserten hennar
* Rik Emmett

## Kjelder

**Denne artikkelen bygger på «[[:en:White Room|White Room]]» frå ,  den 12. mars 2011.* 
*** oppgav desse kjeldene:*

## Bakgrunnsstoff
*
Uladzimir Njakljajew

**Uladzimir Prakopavitsj Njakljajew** () er ein belarusisk poet, forfattar og politikar. Han har vunne fleire prisar for litteraturen sin. Sidan 25. februar 2010 har han vore leiar for kampanjen *Sei sanninga*. Han var kandidat ved presidentvalet i Belarus 19. desember 2010. Dei offisielle valresultata, som Njakljajew og resten av opposisjonen ikkje godtok, gav han 1,8 % av røystene. Kvelden den 19. desember vart han banka opp av politifolk då han var på veg for å delta i demonstrasjonar mot valfusk. Han vart arrestert og tiltalt for å ha organisert opptøyar. 29. januar vart han sleppt ut av fengselet, men sett i husarrest. Menneskerettsorganisasjonen Amnesty International rekna han som ein samvitsfange. Under rettssaka i mai 2011 la aktoratet ned påstand om tre års betinga fengsel for rolla hans under demonstrasjonane. 20. mai 2011 vart han dømd til to års fengsel på vilkår. Etter at han slapp ut av fengselet, har han halde fram som opposisjonsaktivist gjennom kampanjen *Sei sanninga*.

## Merknadar

## Fotnotar


* http://niakliaeu.by/
Born Under a Bad Sign

**«Born Under a Bad Sign»** er ein song skriven av Booker T. Jones (musikk) og William Bell (tekst) opphavleg spelt inn av Albert King som tittelsporet for albumet hans *[[Born Under a Bad Sign av Albert King|Born Under a Bad Sign]]* i 1967. Det er spelt inn mange coverversjonar av songen, mellom anna av bluesbandet Paul Butterfield Blues Band, den britiske rockegruppa Cream, Paul Rodgers og gitaristen Jimi Hendrix.

## Stil og påverknad

Stilen på «Born Under a Bad Sign» er eit varemerke hos Albert King seint i 1960-åra. Sologitaren er lys, nasal og skarp, delvis fordi Albert King valde ein spesialbygd Gibson-gitar med signalfangar på halsen.

Dei mange coverversjonane syner at Albert King ikkje berre var viktig som bluesgitarist, men òg som rockegitarist. Jimi Hendrix si utgåve av songen er i røynda ein lang gitarsolo som utforskar dei unike fraseringa til King.

## Andre versjonar

*Blue Cheer
*Tommy Bolin
*Booker T. and the M.G.s (merk at Booker T. Jones skreiv melodien)
*Jack Bruce
*Paul Butterfield
*Miguel Botafogo
*Dan Castellaneta som Homer Simpson
*Eric Clapton
*Rita Coolidge
*Cream
*Dimebag Darrell
*Robben Ford
*Peter Green
*Jimi Hendrix
*MC5
*MDC
*Pappo
*Doug Pinnick
*Paul Rodgers
*The Smashing Pumpkins
*Melvin Taylor
*Pat Travers
*Umphrey's McGee
*B.B. King & John Lee Hooker
*Ellen McIlwaine
*Chris Wilson
*Magic Slim and The Teardrops

## Kjelder

**Denne artikkelen bygger på «[[:en:Born Under a Bad Sign (song)|Born Under a Bad Sign (song)]]» frå ,  den 12. mars 2011.*  

## Bakgrunnsstoff
*